**KESKKONNA- JA HEAKORRAKOMISJON**

KOOSOLEKU PROTOKOLL nr 10

**Abja-Paluoja, Pärnu mnt 30**  15. november 2022 a

Algus kell 15:02, lõpp kell 17:14

Juhatas: Raul Song

Protokollis: Raul Song

**Osa võtsid komisjoni liikmed**: Voldemar Giske, Kati Kuusk (osaleb elektroonilisel teel Skype kaudu), Indrek Lepik, Rene Sang (osaleb elektrooniliselt antud arvamusega 15.11.2022 10:51 seega enne koosoleku algust) , Raul Song, Uno Suurmets, Rein Tarkus, Viljar Veidenberg (osaleb elektrooniliselt antud arvamusega 10.11.2022 15:34 seega enne koosoleku algust) .

Komisjoniliikmete registreerimisleht Lisa 1 lisatud protokollile).

**Puudusid**: Heidi Öövel

Kutsutud ja osalesid: (registreerimisleht Lisa 2 lisatud protokollile)

**Kutsutud**: abivallavanem Dmitri Orav, maa- ja keskkonnanõunik Ervin Tamberg,

**Kutsututest ei osalenud: -**

**Osales** : volikogu liige Mihkel Kalda, maa-ja keskkonnaspetsialist Anneli Pälsing, maa- ja planeeringuspetsialist Tiia Kukk

Läbirääkimised päevakorra asjus.

**Komisjoni esimehe Raul Song’i ettepanek lisada päevakorra p4**

**\*Halliste kalmistule 3 tk kaherattalise aiakäru hankimine**

**Komisjoni liikme Voldemar Giske ettepanek lisada päevakorra p 7**

**\* Karksi-Nuia paisjärve äärde toimiva avaliku tualeti paigaldamine 2022 a sügisel**

Komisjoni esimees Raul Song luges ette saabumise järjekorras komisjoniliikme(te) Viljar Veidenberg ja Rene Sang enne komisjoni koosoleku algust elektrooniliselt esitatud kirjaliku(d) arvamuse(d) (Lisa 3, Lisa 4 ja Lisa 5) väljakuulutatud päevakorrapunktide osas.

1. **Mulgi valla arengukava 2019-2026 ja eelarvestrateegia 2022-2026**
2. **Mulgi valla III lisaeelarve**
3. **Teearu päikesepaneelide detailplaneeringu vastuvõtmine ja avalikule väljapanekule suunamine**
4. **Kalmistutega seonduv**

**\*   Abja kalmistu kuivanud ja ohtlikeks muutuvate kuuskede likvideerimine (tegevuskava ärakuulamine)**

**\* Halliste kalmistu siseossa Big-bag kottide paigaldus puulehtede tarbeks (tegevuskava ärakuulamine)**

**\* Halliste kalmistule lisakärude hankimine soovitavalt kaherattalised (FORT)**

**\* Kõigi Mulgi valla kalmistutele maetute kalmisturegistrisse saamise aeg (tegevuskava ärakuulamine)**

1. **Biolabunevate jäätmete käitlemine Mulgi valla avalikel haljasaladel ja kalmistutel (tegevuskava ärakuulamine)**
2. **Karksi-Nuia Sokaoru kinnistu prügistamine ja koristamise saamatus.**

**vaata Dok reg Keskkonnaameti kiri  21.10.2022 ja 4.11.2022**

1. **Muud jooksvad küsimused**

**Karksi-Nuia paisjärve äärde toimiva avaliku tualeti paigaldamine 2022 a sügisel**

**Päevakorrapunktide sisuline arutelu**

Komisjoni esimees Raul Song luges ette saabumise järjekorras komisjoniliikme(te) Viljar Veidenberg ja Rene Sang enne komisjoni koosoleku algust elektrooniliselt esitatud kirjaliku(d) arvamuse(d) (Lisa 3, Lisa 4) väljakuulutatud päevakorrapunktide osas.

1. **Mulgi valla arengukava 2019-2026 ja eelarvestrateegia 2022-2026**

**Kuulati**: ettekande tegi abivallavanem Dmitri Orav

**Küsiti:** Esitati täpsustavaid küsimusi, toimus arutelu mille käigus kujundati otsus alljärgnevalt.

**O t s u s t a t i**: *(* ***poolt – 8 häält****, vastu – 0 häält, erapooletuid – 0 häält)*

**Komisjon otsustas nõustuda Mulgi valla arengukava 2019-2026 ja eelarvestrateegia 2022-2026 esitamisega vallavolikogule**

1. **Mulgi valla III lisaeelarve**

 **Kuulati**: ettekande tegi abivallavanem Dmitri Orav

**Küsiti:** Esitati täpsustavaid küsimusi, toimus arutelu, mille käigus kujundati otsus alljärgnevalt

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**Komisjon otsustas nõustuda Mulgi valla III lisaeelarve esitamisega vallavolikogule**

1. **Teearu päikesepaneelide detailplaneeringu vastuvõtmine ja avalikule väljapanekule suunamine**

**Kuulati**: ettekande tegi abivallavanem Dmitri Orav

**Küsiti:** Esitati täpsustavaid küsimusi, toimus arutelu. Komisjoni liige Uno Suurmets tegi õigustatud ettepaneku lause sisu muutmiseks, mille käigus/ päikesepaneelide tootmine sai päikesepaneelidega elektrienergia tootmine/. Seejärel kujundati otsus alljärgnevalt

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**Komisjon otsustas nõustuda komisjonile esitatud määruse eelnõu ’Teearu päikesepaneelide detailplaneeringu vastuvõtmine ja avalikule väljapanekule suunamine’ esitamisega vallavolikogule**

1. **Kalmistutega seonduv**

**\*   Abja kalmistu kuivanud ja ohtlikeks muutuvate kuuskede likvideerimine (tegevuskava ärakuulamine)**

**\* Kati Kuusk poolt kevadel 2022 vallavalitsusele tehtud ettepanek Halliste kalmistu siseossa Big-bag kottide paigaldus puulehtede tarbeks (vallavalitsuse tegevuskava ärakuulamine)**

**\* Halliste kalmistule lisakärude hankimine soovitavalt kaherattalised (FORT)**

**\* Kõigi Mulgi valla kalmistutele maetute kalmisturegistrisse saamise aeg (tegevuskava ärakuulamine)**

**Kuulati**: ettekande tegi maa-ja keskkonnanõunik Ervin Tamberg, maa- ja keskkonnaspetsialist Anneli Pälsing ja maa- ja planeeringuspetsialist Tiia Kukk

**Küsiti:** Esitati täpsustavaid küsimusi, toimus arutelu, mille käigus kujundati otsus alljärgnevalt

Maa- ja keskkonnaspetsialist Anneli Pälsing arvamuse kohaselt:

Abja kalmistu kuivanud kuused (31 tk) peaksid saama likvideeritud jaanuari kuu jooksul 2023 a. Samas teavitati komisjoni Halliste kalmistul toimuva arboristi tööst ohtlike puude likvideerimisel.

Toimus arutelu Big-Bag kottide paigaldamisel Halliste kalmistu keskossa ja nende hilisem teenindamise keerukus tühjendamiseks. Tehti vallavalitsusele ettepanek naaberkinnistu omanikuga läbirääkimiseks võimaliku juurdepääsu osas kottide teenendamiseks.

Praegu Halliste kalmistul kasutusel 3 aiakäru, millest 1 tk täisraudne nn nõukogudeaegne ehituskäru. Peamiselt vanemaealistel kalmistukülastajatel on raske hoida koormatud üherattalist aiakäru tasakaalus.

Komisjoni esimees Raul Song teavitas kohalolnuid, et Abja ja Penuja kalmistul on kaherattalised Fort kärud kasutusel juba ca’ 2008 aastast

Anneli Pälsing: Kõigi Mulgi valla kalmistutele maetute registrisse saamise aega pole võimalik ennustada. Halliste kalmistuga on asjad üldjoontes korras. Abja ja Penuja kalmistu andmebaaside korrastamisega tegeletakse. Mõisaküla, **Tuhalaane, Papi, Arumäe ja Rahumäe kalmistu andmebaasid vajavad loomist.**

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**\*Komisjon otsustas võtta teadmiseks Abja kalmistu kuivanud ja ohtlikeks muutuvate kuuskede likvideerimise tegevuskava, mille kohaselt eeldatavalt saavad kuivanud puud likvideeritud jaanuarikuu 2023 jooksul**

**\*Komisjon otsustas teha vallavalitsusele ettepaneku korraldada Big-Bag kottide organiseerimine Halliste kalmistu siseossa puulehtede kogumiseks, et vältida peamiselt eakate kalmistukülastajate pikka teekonda biomassi väljakärutamisel kalmistu põhjaserva**

**\*Komisjon otsustas teha vallavalitsusele ettepanek hankida Halliste kalmistule 3tk kaherattalist aiakäru soovitavalt FORT**

**\*Komisjon otsustas võtta teadmiseks, et kõigi Mulgi valla kalmistutele maetute kalmisturegistrisse saamise aeg pole planeeritav.**

1. **Biolagunevate jäätmete käitlemine Mulgi valla avalikel haljasaladel ja kalmistutel (tegevuskava ärakuulamine)**

**Kuulati**: ettekande tegi maa-ja keskkonnanõunik Ervin Tamberg, maa- ja keskkonnaspetsialist Anneli Pälsing ja maa- ja planeeringuspetsialist Tiia Kukk

**Küsiti:** Esitati täpsustavaid küsimusi, toimus arutelu, mille käigus kujundati otsus alljärgnevalt

Mõisakülas on toimiv biolagunevate jäätmete kogumisplats, milline omab kasutusluba. Karksi-Nuia kalmistutel on keskkonnaloa taotlus menetluses biomassi kohapeal ladustamiseks. Hallistes on puulehtede ja okste ladustamise platsi keskkonnaluba menetluses (Tööstuse tn 12, Halliste)

Komisjoni esimees Raul Song esitas ettekandjatele küsimuse: Kui 4 omavalitsust ühines ja Maa- ja keskkonnanõunik ning –spetsialist olid ametis, esitas Raul Song Abja Elamu OÜ heakorraspetsialistina ettepaneku alustada koheselt Abja kalmistul ja Abja-Paluoja linnas varem väljakujunenud biolagunevate jäätmete ladustamisplatsi keskkonnaloa taotluse algatamine. Millises etapis on need taotlused?

**Selgus, et taotlust pole algatatud! Miks on nii, et Mõisakülas, Hallistes ja Karksi-Nuias on asjadega tegeletud kuid ametnikud on vallakeskuse unarusse jätnud**.

Maa- ja keskkonnanõunik Ervin Tamberg andis lubaduse, et maa- ja keskkonnaspetsialist Anneli Pälsing hakkab koheselt Abja bioplatside keskkonnalubade taotlusega tegelema.

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**Komisjon otsustas võtta teadmiseks Biolagunevate jäätmete käitlemine Mulgi valla avalikel haljasaladel ja kalmistutel edasise tegevuskava**

1. **Karksi-Nuia Sokaoru kinnistu prügistamine ja koristamise saamatus.**

**vaata Dok reg Keskkonnaameti kiri  21.10.2022 ja 4.11.2022**

**Kuulati**: ettekande tegi maa- ja keskkonnanõunik Ervin Tamberg. Lisaks maa- ja planeeringuspetsialist Tiia Kukk

**Küsiti:** Esitati täpsustavaid küsimusi, toimus arutelu, mille käigus kujundati otsus alljärgnevalt

Komisjonile on arusaamata, miks ei koristatud Keskkonnaameti ettekirjutuse kohaselt kogu alal olnud prügistust. Miks esitati Keskkonnaametile ala korrastuse teatis, kui ameti poolt saadetud piltidel oli nii algselt kui ka järelkontrolli ajal tehtud fotod ühetaoliste vedelevate metallvaatidega! Lisaks ei olnud maa- ja keskkonnanõuniku Ervin Tambergi selgitused kooskõlas Keskkonnaameti Mulgi valla dokumendiregistris olevate kirjade (komisjoni esimehe poolt komisjoni tööks esitatud kirjade koopiad) sisuga, millele juhtis tähelepanu koosolekul osalenud vallavolikogu liige Mihkel Kalda

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**Komisjon teeb vallavalitsusele ettepaneku edaspidiseks enne ametkonnale vastuskirja saatmist tuleb veenduda asjaajamise korrektsuses ja probleemide tegelikus kõrvaldamises.**

1. **Muud jooksvad küsimused**

**Karksi-Nuia paisjärve äärde toimiva avaliku tualeti paigaldamine 2022 a sügisel.**

**Kuulati:** ettekande olukorrast tegi keskonna- ja heakorrakomisjoni esimees Raul Song

**Olemasolnud tualett oli amortiseerunud ja likvideeriti, kuid uuega ei asendatud.**

 Ei saa pidada õigeks uue tualeti paigaldamist alles kevadel 2023, kui:

Potentsiaalsed kasutajad:

1. Terviseraja kasutajad
2. Suusaraja kasutajad
3. Uisuraja kasutajad
4. Kalamehed
5. Turistid/ matkajad

Selgitusi lisasid abivallavanem Dmitri Orav, maa- ja planeeringuspetsialist Tiia Kukk

Selgus, et uus tualett on olemas, kuid kogumisanum hinnaga ca’400 eur on puudu.

**Küsiti:** Esitati täpsustavaid küsimusi, toimus arutelu, mille käigus kujundati otsus alljärgnevalt

Komisjoni liige Voldemar Giske oli enne koosolekut kohtunud finantsala juhi Külli Mõttusega kes oli avaldanud arvamust, et rahastus sellele leitakse.

Volikogu liige Mihkel Kalda esitas ettepaneku, et volikogu liikmed võiksid volikogu liikme hüvitisest annetada vajaliku summa puuduoleva tualeti sisu soetamiseks, kui vallavalitsus ei leia vajalikku summat sügisel 2022 tualeti paigaldamiseks.

**O t s u s t a t i**: ( **poolt – 8 häält**, vastu – 0 häält, erapooletuid – 0 häält)

**Komisjon teeb vallavalitsusele ettepaneku leida võimalus enne püsivate öökülmade saabumist 2022 a uus tualett paigaldada.**

**Protokolli lisad:**

**Lisa 1. Keskkonna- ja heakorrakomisjoni 15. november 2022 a koosolekust osavõtnud komisjoni liikmete registreerimisleht.**

**Lisa 2. Keskkonna- ja heakorrakomisjoni 15. november 2022 a koosolekust osavõtnud kutsutud ja osalenud isikute registreerimisleht**

**Lisa 3. Komisjoni liikme Viljar Veidenberg kirjalik arvamus väljakuulutatud päevakorrapunktide osas edastatud komisjoni esimehele**  **10.11.2022 15:34 elektrooniliselt**, **seega enne koosoleku algust.**

**Lisa 4. Komisjoni liikme Rene Sang kirjalik arvamus väljakuulutatud päevakorrapunktide osas edastatud komisjoni esimehele 15.11.2022 10:51 elektrooniliselt, seega enne koosoleku algust.**

**Lisa 5. Keskonnaameti kirjade 5.1 ja 5.3 ning Mulgi vallavalitsuse vastuskirja 5.2 koopiad Sokaoru kinnistu prügistamise asjus.**

/allkirjastatud digitaalselt/

Raul Song

Komisjoni esimees